**Helseplan**

for ferskvandsakvakulturbrug

|  |  |
| --- | --- |
| Fiskeopdræt |  |
| Adresse |  |
| Ejer/Forpagter |  |
| Veterinæransvarlig |  |
| Driftsansvarlig |  |
| Tilknyttet dyrlæge |  |
| CHR nummer |  |
| Godkendelsesnummer |  |

Denne helseplan er udarbejdet med det formål at opfylde ASC ørred ferskvandsstandards kriterier 4.1.1 – 4.2.5. De primære mål er gennem planen at reducere risikoen for sygdom hos fisk på anlægget samt at minimere eller eliminere en evt. negativ påvirkning af det omgivende vandmiljø.

**4.1.1 Forebyggelse, sundhed, krise-beredskab samt risikovurdering.**

Danske ørredopdrætsanlæg er underlagt både national og EU lovgivning, der sikrer en høj grad af smitteforebyggelse, obligatorisk sygdomsovervågning og sygdomsbekæmpelse.

De grundlæggende lovgivninger er følgende:

* [EU Dyresundhedslov,](http://eur-lex.europa.eu/legal-content/DA/TXT/PDF/?uri=CELEX:02006L0088-20140306&qid=1486718432033&from=EN) EU Forordning 2016/429
* EU Forordning 2020/691 om supplerende regler til Europa-Parlamentets og Rådets forordning (EU) 2016/429 for så vidt angår regler for akvakulturvirksomheder og transportører af akvatiske dyr
* [Bekendtgørelse nr. 965 af 18/07/2013 om autorisation og drift af akvakulturbrug, samt om markedsføring af akvatiske organismer og produkter deraf](https://www.retsinformation.dk/Forms/R0710.aspx?id=157972)
* [Bekendtgørelse nr. 1492 af 12/12/2019 om overvågning og registrering af Infektiøs pankreasnekrose (IPN) og Bakteriel nyresyge (BKD)](https://www.retsinformation.dk/Forms/R0710.aspx?id=157970)
* [Bekendtgørelse nr. 1451 af 12/12/2019 om overvågning og bekæmpelse af visse smitsomme sygdomme hos akvatiske organismer](https://www.retsinformation.dk/Forms/R0710.aspx?id=175576)

Anlægget opfylder følgende:

* Anlægget er godkendt hos Fødevarestyrelsen. Dette sikrer blandt andet at anlægget besøges regelmæssigt af Fødevarestyrelsen dyrlæger, at anlæggets biosikkerhedsplan er vurderet, at anlægges vandforsyning og afløbsforhold er synet og vurderet, at anlæggets sundhedsstatus er vurderet og med hensyn til de anmeldepligtige fiskesygdomme er kategoriseret og opført i offentlig tilgængeligt register (CHR). Anlæggets godkendelses-nr.:
* At alle anlæggets faciliteter i det fri, hvor der holdes fisk, er afskærmet mod fugle og evt. andre predatorer ved udspændte net eller tråde med en tråd afstand på højst 25 cm. Afskærmningen skal dække både over og ned langs de nævnte faciliteters sider.
* At der er etableret foranstaltninger, der hindrer, at fisk kan undslippe til frivand.
* Døde og syge fisk samt frasorterede æg opsamles og sendes direkte til bortskaffelse på et godkendt anlæg, jf. reglerne biproduktforordningen.
* Ejeren eller den ansvarlige for et akvakulturbrug skal ved markedsføring af fisk, æg og sæd, føre optegnelser over modtagelse og levering med angivelse af:

1) dato for modtagelse og levering,

2) samlet vægt af fisk/æg,

3) mængden af sæd/ mælke eller antallet af æg,

4) gennemsnitlige størrelse,

5) art,

6) leverandør

7) modtager,

8) oprindelsessted, det unikke godkendelses- eller registreringsnummer for oprindelsesakvakulturvirksomheden når der flyttes dyr til anlægget

9) bestemmelsessted, det unikke godkendelses- eller registreringsnummer på bestemmelsesakvakulturvirksomhedens når der flyttes dyr fra anlægget.

10) Transportørens rengørings- og desinfektionsprocedure verificeres og noteres inden akvakulturdyrene på- eller aflæsses.

* Der føres optegnelse over dødelighed hos fiskene.
* Ved transport af fisk påses, at vand fra emballage og fra vogne med fisk/æg kun udtømmes på pladser, der er godkendt hertil af Fødevarestyrelsen. Vand kan dog udtømmes, hvor fisk/æg aflæsses.
* Ved transport af fisk må der kun anvendes smittefrit vand eller vand fra oprindelsesakvakulturbruget.
* At der ikke spildes vand under transporten
* Vogne og bassiner til transport af fisk/æg skal før hver læsning rengøres og desinficeres.
* Ved indfangning og læsning af fisk/æg, anvendes kun redskaber som tilhører anlægget. Ved læsning må spildt vand ikke kunne løbe til anlægget, dets vandforsyning eller til frivand. Ved omlæsning og aflæsning fra transportvogne må der kun anvendes redskaber, som tilhører den pågældende vogn.
* Ved evt. transporter til udlandet, påses det, at det tomme transportmiddel, redskaber, genstande m.v. der har været i kontakt med fisk rengøres og desinficeres på den af fødevareregionen godkendte rengørings- og desinfektionsplads, der er nærmest beliggende i forhold til ankomststedet i Danmark. Dokumentation for denne desinfektion opbevares i mindst et år.
* Indkøbte eller fraførte øjenæg desinficeres inden forsendelse fra/til andre akvakulturbrug.
* Anlægget er registreret fri for følgende anmeldepligtige sygdomme:
  + - VHS
    - IHN
    - ILA
    - IPN
    - BKD

Risikovurdering.

Overholdes ovenstående forhold er risikoen for introduktion af smitte agens lille. Den største risiko på dette anlæg udgøres af følgende forhold:

Smitte fra indkøb af fisk, samt smitte fra fugle og dyr.

Specifikke tiltag for at imødegå denne risiko:

Indkøb fra samme få anlæg.

Afskærmet med fuglenet og hegn.

Se endvidere anlæggets biosikkerhedsplan.

Ved mistanke eller tvivl om fiskesygdomme kontaktes den praktiserende dyrlæge:

tlf.:

Er der mistanke om alvorlige smitsomme fiskesygdomme kontaktes Fødevarestyrelsens dyrlæge. Denne kontakt sker gennem den praktiserende fiskedyrlæge. Såfremt der opstår eller er mistanke om alvorlige fiskesygdomme vil anlægget normalt bliver underlagt specifikke krav fra Fødevarestyrelsen, Team AKVA, Vejen. Vi følger Fødevarestyrelsens anvisninger.

Ved krise-situationer:

Opstår der høj dødelighed i et eller flere afsnit af anlægget skal det straks forsøges at afklare grunden. Kan det konstateres umiddelbart at der er tale om en anlægsteknisk fejl (pumper/biofiltre m.m.) rettes fejlen hurtigst muligt. For at udelukke problemer med biofilter tjekkes indhold af nitrit og ammoniak og sammenholdes med målt pH og temperatur. Såfremt en anlægsteknisk forklaring ikke umiddelbart kan begrunde den forhøjede fiskedødelighed, kontaktes dyrlægen straks.

Al flytning af fisk til og fra dambruget stoppes indtil dyrlægen har besøgt anlægget og har stillet en diagnose. Er der mistanke om en alvorlig fiskesygdom hvor den praktiserende fiskedyrlæge kontakter Fødevarestyrelsen afventer al flytning af fisk (både ekstern og intern) til Fødevarestyrelsens dyrlæge har besøgt anlægget.

Dør fiskene i meget store mængder er det vigtigt, at de døde fisk ikke blokerer vandflowet i anlægget. Der samles derfor døde fisk op regelmæssigt. Bliver der brug for ekstra hænder tilkaldes supplerende mandskab. I ekstreme situationer kan der ringes 112 og få hjælp gennem det kommunale beredskab.

Såfremt der er tale om en fiskesygdom følges dyrlægens råd som afhænger af årsagen. Det kan eksempelvis dreje sig antibiotika-behandling ved bakterielle sygdomme eller brug af hjælpestoffer ved parasitter.

Ved nye sygdomme drøftes mulige tiltag med den praktiserende dyrlæge, Fødevarestyrelsens dyrlæge og/eller brancheforeningens dyrlæge.

**4.1.2 + 4.1.3 Forebyggelse ved tilførelser og fraførelser af fisk**

EU og dermed også danske fiskeopdræt er underlagt reglerne for de mest alvorlige fiske-sygdomme at:

1. Ikke kunne modtage fisk der har lavere sygdomsstatus
2. Ikke at må flytte fisk til anlæg der har højere sygdomsstatus

For danske ørredanlæg gælder reglerne for følgende sygdomme: IHN, VHS, ILA, BKD og IPN. Sygdom status overvåges af de danske myndigheder. Der er for alle de nævnte sygdomme indført anmeldepligt.

Alle flytninger bliver registreret i dambrugets drift-journal (se denne) og ved alle flytninger bliver der kontrolleret i [CHR](https://chr.fvst.dk/chri/faces/frontpage?_adf.ctrl-state=adljqenak_3) at status på afsender-/modtagerdambruget er korrekt. Ved import eller eksport af fisk kontaktes den danske Fødevarestyrelsen.

Ved den årlige inspektion af egen dyrlæge gennemgås dambruget med henblik på at identificere om der er symptomer på de nævnte sygdomme. Ved mistanke udtages der prøver der indsendes til laboratorium.

*(evt. leverandørliste/kundeliste inkl. sundhedsstatus)*

**4.1.4 Adgang til anlæg, desinfektion og hygiejne.**

Anlægget følger den danske og dermed også EU-lovgivning på området. Dambruget overholder følgende:

* Den ansvarlige for akvakulturbruget skal efter fødevareregionens anvisninger sørge for orden og renlighed i akvakulturbruget samt gennemføre rensning og desinfektion af bygninger, driftsinventar, driftsmateriel m.v. der anvendes i akvakulturbrugets drift.

Ved væsentlige uhygiejniske forhold på akvakulturbruget, kan fødevareregionen påbyde udfiskning, rengøring og desinfektion af de berørte dele af akvakulturbruget.

* Emballage af enhver art skal være ny eller rengjort og desinficeret inden transport af akvatiske organismer og æg. Vogne og bassiner til transport af akvatiske organismer skal før hver læsning rengøres og desinficeres.
* Alt materiel, fodtøj, waders, prøveudtagningsudstyr, grødeskæringsmateriel, entreprenørmateriel, materiel til brug ved elfiskning samt både, kanoer m.v. skal desinficeres, således at smitteoverførsel hindres.

I forbindelse med desinfektion følges myndighedernes anvisning. I øjeblikket anvendes der Virkon S/Jod/Aqua-des til udstyr og kalk/NaOH i forbindelse med desinfektion af opdrætsenheder.

**4.1.5 + 4.1.6 Døde fisk**

Jf. gældende lovgivning overholdes følgende:

* Døde og syge akvakulturdyr samt frasorterede æg skal opsamles og sendes til bortskaffelse på et godkendt anlæg, jf. reglerne i [biproduktforordningen nr 1069/2009](http://eur-lex.europa.eu/legal-content/DA/TXT/PDF/?uri=CELEX:02009R1069-20140101&qid=1459429511787&from=DA).
* Et akvakulturbrug skal føre optegnelse over dødelighed hos de akvatiske organismer.

På dambruget foregår det ved daglig at opsamle døde fisk og overføre disse til beholder med låg. Bortskaffelse sker til biogasanlæg. Transportøren er godkendt i henhold til Biproduktforordningens.

Registreringen af døde fisk og bortskaffelse sker via driftjournalen samt kvittering for afhentning af fisk.

Ved uforklarlig dødelighed kontaktes den praktiserende dyrlæge indenfor 24 timer (driftsjournal).

**4.1.7 Dyrlægebesøg**

Ved alle dyrlægebesøg (såvel praktiserende som myndigheds dyrlæger) udarbejder dyrlægen en rapport. Disse rapporter opbevares samlet og overskuelig.

CV for dyrlægen

**4.1.8 Bestandtæthed**

I samråd med den praktiserende dyrlæge drøftes og fastsættes vejledende øvre og evt. nedre grænser for bestandstætheder i de enkelte opdrætsafsnit. Mindst en gang årlig gennemgår dyrlægen opdrætsafsnittene og vurderer bestandstætheden i de enkelte afsnit. Årlig revurdering af fastsatte grænser foretages.

|  |  |
| --- | --- |
| **Opdrætsafsnit** | **Max bestandstæthed** |
|  |  |
|  |  |
|  |  |

**4.2.1 Medicin og hjælpestoffer**

Al anvendelse af medicin og hjælpestoffer sker i henhold til gældende EU og nationale krav.

For mediciner (eks. bedøvelsesmidler, antibiotika og vacciner) sker anvendelse udelukkende ved dyrlægeordination og følger dyrlægens anvisninger herunder krav om journalisering. Reglerne følger:

* EU-forordning 2019/6 om veterinærlægemidler
* EU-forordning 2019/4 om fremstilling, markedsføring og anvendelse af foderlægemidler
* Bekendtgørelse 2541/2021 om dyreejeres anvendelse af lægemidler til dyr m.v.

Ved anvendelse af hjælpestoffer anvendes kun de stoffer som er opført i Miljøgodkendelsen, er accepteret i henhold til Biociddirektivet og/eller accepteret fødevaremæssigt. Anvendelsen noteres i driftsjournalen.

Følgende tabel viser stoffer der er opført i tilladelse til at anvende og udlede medicin og hjælpestoffer (2015).

|  |  |  |  |  |
| --- | --- | --- | --- | --- |
|  |  |  |  |  |
|  | **Stoftype** | **Stofgruppe** | **Stof** |  |
|  | Medicin | Antibiotika | Amoxicillin |  |
|  |  | Florfenicol |  |
|  |  | Oxolinsyre |  |
|  |  | Oxytetracyclin |  |
|  |  | Sulfadiazin |  |
|  |  | Trimethoprim |  |
|  | Anthelminika | Albendazol |  |
|  | Bedøvelsesmidler | Benzocain |  |
|  |  | Tricain |  |
|  | Vacciner | Forskellige |  |
|  | Hjælpestoffer | Vand disinfektionsmidler | Brintoverilte |  |
|  | Pereddikesyre |  |
|  | Formaldehyde |  |
|  | Jod |  |
|  | Natriumklorid |  |
|  | Kaliumperoximonosulfat |  |
|  | Natriumalkylbenzinsulfonat |  |
|  | Hydratkalk |  |
|  | Jod baseret middel (Actomar K30) |  |
|  | Desinfektionsmiddler (Støvler, udstyr damme) | Forskellige jod-produkter |  |
|  | Sulfaminsyre |  |
|  | Virkon S |  |
|  |  |  |  |  |

**4.2.2 Forbudte stoffer**

EU og dansk lovgivning foreskriver at alle anvendte lægemidler skal være ordineret af dyrlæge. Dyrlægen er underlagt krav om kun at anvende de Lægemidler som er godkendte eller som kan ordineres jf. kaskadereglen. Dette følger:

* EU-forordning 2019/6 om veterinærlægemidler
* Bekendtgørelse 2542/2021 om dyrlægers anvendelse, udlevering og ordinering m.v. af lægemidler til dyr.

Der kan derfor ikke udarbejdes en udførlig liste over de stoffer som er forbudte.

Der anvendes på dambruget kun mediciner der er ordineret af dyrlæge.

Evt. analyseresultater for forbudte stoffer (restkoncentrationsprogrammet) opbevares i dato-orden.

Jf. EU-lovgivningen ([Kommissionens Forordning 37/2010](http://eur-lex.europa.eu/legal-content/DA/TXT/HTML/?uri=CELEX:02010R0037-20170125&qid=1486720588551&from=EN)) er følgende stoffer forbudte:

* Aristolochia spp.
* Chloramphenicol
* Chloroform
* Chlorpromazin
* Colchicin
* Dapson
* Dimetridazol
* Metronidazol
* Nitrofuraner (herunder furazolidon)
* Ronidazol

**4.2.3 Antibiotika og pro-/præbiotika**

Profylaktisk brug af antibiotika er ikke tilladt i hverken EU eller Danmark.

Al anvendelse af antibiotika journaliseres og opbevares sammen med dyrlægens anvisninger.

Dambrugets anvender kun probiotika der er tilsat på dansk foderfabrik. Disse fabrikker er underlagt kravet om at probiotika skal være godkendt før evt. tilsætning og salg. Dambruget er således indirekte sikret ikke at anvende ikke tilladte pro- og evt. præbiotika.

**4.2.4 Offentliggørelse af antibiotikaforbrug**

Al antibiotikaanvendelse journaliseres i centralt register, ligesom medicin og hjælpestofforbruget sendes til miljømyndigheden årligt. Anvendelsen offentliggøres på Dansk Akvakulturs hjemmeside.

**4.2.5 Vaccination**

Dambruget er forpligtiget til at anvende vaccination såfremt der findes kommercielle tilgængelige vacciner, der virker mod sygdomme der udgør problemer på anlægget. Vaccinerne ordineres via dyrlægen. Anvendelsen journaliseres som for al anden medicin.

For nuværende anbefaler dyrlægen at der vaccineres mod følgende fiskesygdomme:

Rødmundsyge

Vaccinerne anvendes på følgende måde:

Dypvaccination efter dyrlægens anvisning

Såfremt der ikke vaccineres selvom mulighed foreligger, henvises der til dyrlægeudarbejdet notat.

Udarbejdet af:

|  |  |  |  |  |
| --- | --- | --- | --- | --- |
| Dato: |  |  |  |  |

Helse ansvarlig for anlægget:

|  |  |  |  |  |
| --- | --- | --- | --- | --- |
| Dato: |  |  |  |  |

Ejer:

|  |  |  |  |  |
| --- | --- | --- | --- | --- |
| Dato: |  |  |  |  |

Godkendt af tilknyttet dyrlæge:

|  |  |  |  |  |
| --- | --- | --- | --- | --- |
| Dato: |  |  |  |  |